## Como se le unha imaxe

- Introdución
- Tarefas
- Proceso
- Recursos
- Avaliación
- Conclusións

### Introdución

#### Como se le unha imaxe

Vivimos rodeados de imaxes. As imaxes teñen un valor expresivo que está intimamente ligado á intención de comunicación do autor e aos coñecementos do receptor aos que vai dirixida a imaxe.

A interpretación que se realiza das imaxes pode ser obxectiva (cando ofrece un só significado e non está aberta a segundas interpretacións) ou subxectiva (cando ofrece varios significados e máis información que a mera imaxe representada).

#### 1. Clasificación das imaxes.

Imaxe Volumétrica | Esculturas | Imaxe Seriada | Gravado
Maquetas | Artes gráficas
Módulos Xeométricos | Imaxe Fotográfica | Artística
Imaxes Artísticas 2D | Debuxo | Documental
Pintura | Publicitaria
Imaxes Artísticas 3D | Escultura | Imaxes en movemento | Cine
Imaxes Técnicas | Arquitectura | Vídeo
Enxeñaría | Imaxe Digital 2D | Bitmap
Deseño | Vectorial
Decoración | Imaxe Dixital 3D | Realidade virtual

#### 2. Características xerais da imaxe

As características ou atributos das imaxes son:

2.1 Grao de figuración: Refírese á representación figurativa da imaxe representada.

2.2 Grao de iconicidade: Esta en función do nivel de realismo da imaxe respecto ao corpo ou obxecto representado.

2.3 Complexidade / simplicidade: Está relacionado coa cantidade de información que a imaxe nos proporciona. Un azulexo da Alhambra ten menos información que unha fotografía.

2.4 Calidade técnica: Segundo a calidade técnica alcanzada nunha imaxe está pode ser considerar boa ou mala.

2.5 Orixinalidade: Estaría no extremo oposto da vulgaridade e tería que ver coas imaxes consideradas como pouco correntes ou fóra do normal.

#### 3. Finalidade das imaxes

Todas as imaxes que podemos observar teñen unha finalidade concreta que vén determinada pola mensaxe visual que o emisor lle quixo dar.

3.1 Informativa:Transmiten unha noticia, anuncia un evento ou promove un produto destacando as súas calidades.

- Identificatívas
- Indicativas
- Descritivas
- Noticia

3.2 Exhortativa: Trata de convencer ao receptor para que faga o que propón a mensaxe. Utilízase principalmente en publicidade.

3.3 Recreativa: As imaxes recreativas teñen como principal obxectivo entreter. Os cómics, as películas, imaxes de revistas, obras de teatro, monicreques...

3.4 Estética: Son obras de arte que expresan sentimentos e beleza.

#### 4. Ítems para a lectura de imaxes

4.1 Dimensións da imaxe: O tamaño condiciona totalmente a imaxe.

4.2 Nivel de observación ou percepción: Mide tanto a calidade da imaxe coma os factores que impiden ou molestan na súa visión.

4.3 Clasificación: Utilizaremos o esquema formulado anteriormente, xa que nos resulta moi útil para establecer as diferentes funcións para as que foron creadas.

4.4 Características ou atributos das imaxes: Definidas anteriormente.

### Tarefa

O traballo consistirá en realizar a seguinte actividade

1. Localizar 10 imaxes diferentes como paisaxes, bodegóns, escenas, carteis publicitarios, fotografías, etc...
2. Clasificalas segundo os apartados que encontras na introdución: clasificación de imaxes, características xerais da imaxe e finalidade.
3. Xustificar a devandita clasificación.

Tempo de execución: dúas sesións.

### Proceso

1. Le con atención a información que contén o apartado correspondente á introdución.
2. Consulta con atención os diferentes enlaces que recomendamos en recursos.
3. Localiza as 10 imaxes para analizar.
4. Cada alumno/a realizará unha táboa con catro columnas. Na primeira colocárase a imaxe; na segunda dirase o tipo de imaxe que é; na terceira indicáranse as súas características; na cuarta cal é a súa finalidade; en cada apartado realiza unha pequena xustificación.

### Recursos

Para realizar a vosa investigación e poder desenvolver o traballo, teredes que acceder ás seguintes páxinas e consultar a información da introdución.

http://recursostic.educacion.es/bancoimagenes/web/

http://plasticavisual.blogspot.com.es/2011/10/finalidad-expresiva-de-las-imagenes.html

http://aal.idoneos.com/index.php/Revista/A%C3%B1o_10_Nro._10/Lectura_de_im%C3%A1genes

http://enebro.pntic.mec.es/~phum0000/cam/tematres.htm

http://www.slideshare.net/pepepardo/bloque-4-la-lectura-de-imgenes-i

http://www.slideshare.net/enplastica/la-lectura-objetiva-de-imagenes

http://www.quadraquinta.org/materiales-didacticos/trabajo-por-proyectos/piensa-prensa/guiasdelprofesor/guia1/guia1-07.html

Puntuación | Incompleto 1 | Medio 1,5 | Ben/Excelente 2/2,5
--- | --- | --- | ---
Traballo e presentación final: | O alumno non traballou o suficiente. O resultado xeral non é bo. | A actuación do alumno foi a adecuada aínda que sería mellorable. | O alumno traballou de forma axeitada. A presentación final é clara e ordenada.
Traballo de Investigación | A investigación é insuficiente e faltan datos. | A investigación é correcta. | A investigación é profunda e está baseada nos enlaces recomendados.
Actividade 1: Localización das imaxes. | O resultado é desordenado e incompleto. | A análise está algo incompleta pero reflicte a maioría dos aspectos requiridos. | A análise é completa e está estruturada de xeito clara e ordenada.
Actividade 2: Análise das imaxes | O traballo é pouco creativo ou incorrecto, non transmite a idea que pretende transmitir. | El trabajo es correcto pero mejorable. | O traballo é correcto pero mellorable. O traballo é creativo, atractivo e responde perfectamente ao que se requiría no exercicio.

### Conclusións

Unha vez finalizado o traballo os alumnos terán reflexionado sobre a forma de percibir as imaxes e os diferentes condicionantes. Así como na utilización que se realiza das imaxes.

Tamén se realizará unha reflexión en grupo sobre a utilización do traballo realizado, sobre as súas vantaxes e inconvenientes e sobre o que aprendeu.