## Lectura de imxes:
Percepción visual, leis da percepción

- Introdución
- Tarefas
- Proceso
- Recursos
- Avaliación
- Conclusións

### Introdución

#### Percepción visual

É un proceso durante o cal unha persoa recibe un conxunto de estímulos visuais.

A percepción dunha imaxe está en estreita relación co xeito en que cada individuo capta a realidade, a historia persoal, os intereses, a educación e o seu contexto cultural.

Aspectos da percepción:

- Aspectos obxectivos: Formas e cores do exterior.
- Aspectos subxectivos: As nosas crenzas, coñecementos e estados anímicos.

Definición: Pódese definir a percepción como a idea do mundo exterior concibida a partir do conxunto de estímulos ou sensacións que recibimos dos nosos sentidos.

#### O proceso de percepción das imaxes

Desenvólvese en dúas fases:

Fase óptica e física | Fase interpretativa
--- | ---
Estímulos visuais Ollos Nervios ópticos Sistema nervioso central Cerebro | Educación recibida Cultura Referentes afectivos Idade Intelixencia e memoria Estado emocional

#### As leis da percepción visual:

As formas que constitúen unha figura xorden da aplicación dunha serie de regras de organización, cun mero valor sintáctico, é dicir de posición e de oposición. Estas son as leis da forma ou da Gestal.

Lei da proximidade |  | Lei do movemento común |
Lei da forma pechada |  | Lei da experiencia |
Lei da igualdade ou semellanza |  | Lei da continuidade |

### Tarefas

O traballo consistirá en realizar a seguinte actividade:

1. Localizar 10 imaxes diferentes como paisaxes, bodegóns, escenas, carteis publicitarios, fotografías, etc...
2. Clasificalas en función das diferentes leis de percepción visual.
3. Xustificar dita clasificación

Tempo de execución: Tres sesións.

### Proceso

1. Consultar con atención os diferentes enlaces que recomendamos en recursos.
2. Cada alumno realizará a seguinte actividade:

   Unha táboa con tres columnas: na primeira colocárase a imaxe; na segunda estableceranse as diferentes leis de percepción visual que podemos encontrar na imaxe e na terceira unha pequena xustificación.

### Recursos

Para realizar a vosa investigación e poder desenvolver o traballo, teredes que acceder ás seguintes páxinas e consultar a información que hai na introdución.

http://personal.us.es/jcordero/PERCEPCION/Cap01.htm

http://www.aloj.us.es/galba/digital/cuatrimestre_ii/imagen-pagina/1codigos1.htm

http://es.wikipedia.org/wiki/Lenguaje_visual#Percepci.C3.B3n_visual_y_Gestalt

http://www.uc.cl/sw_educ/neurociencias/html/187.html

http://es.wikipedia.org/wiki/Psicolog%C3%ADa_de_la_Gestalt

http://www.educacionplastica.net/PerFor0.htm

Puntuación | Incompleto 1 | Medio 1,5 | Ben/Excelente 2/2,5
--- | --- | --- | ---
Traballo e presentación final: | O alumno non traballou o suficiente. O resultado xeral non é bo. | A actuación do alumno foi a adecuada aínda que sería mellorable. | O alumno traballou de forma axeitada. A presentación final é clara e ordenada.
Traballo de Investigación | A investigación é insuficiente e faltan datos | A investigación é correcta. | A investigación é profunda e está baseada nos enlaces recomendados.
Actividade_1: Localización das imaxes. | O resultado é desordenado e incompleto. | A análise está algo incompleta pero reflicte a maioría dos aspectos requiridos. | A análise é completa e está estruturada de xeito clara e ordenada.
Actividade_2: Análise das imaxes | O traballo é pouco creativo ou incorrecto, non transmite a idea que pretende transmitir. | O traballo é correcto pero mellorable. | O traballo é creativo, atractivo e responde perfectamente ao que se requiría no exercicio.

### Conclusións

Unha vez finalizado o traballo:

Os alumnos terán reflexionado de forma individual:

- Sobre a forma de percibir as imaxes e os diferentes condicionantes.
- Sobre as leis da organización da forma e como estas interactúan coa fin de obter o que os teóricos da Gestalt denominan "a boa forma", a forma "correcta" ou a forma "mellor"

En grupo reflexionarase:

Sobre está forma de traballar, as súas vantaxes e inconvenientes e sobre o que aprendeu.